b'\n_START_ARTICLE_\nCypselosomatidae\n_START_SECTION_\nUtseende\n_START_PARAGRAPH_\nGanske sm\xc3\xa5, slanke fluer. Hodet er middels stort med runde fasett\xc3\xb8yne. De har kraftige b\xc3\xb8rster i bakhodet, n\xc3\xa6r punkt\xc3\xb8ynene og langs innerkanten av fasett\xc3\xb8ynene. Antennene er ganske sm\xc3\xa5 og tre-leddete. Det tredje leddet er avrundet og har en uleddet antenneb\xc3\xb8rste (arista) festet p\xc3\xa5 oversiden n\xc3\xa6r roten. Kinnb\xc3\xb8rste (vibrissa) finnes. Munndelene er lite fremtredende. Brystet (thorax) har mange korte men kraftige b\xc3\xb8rster. Vingene er noks\xc3\xa5 store uten fargeflekker, med tre lange \xc3\xa5rer som n\xc3\xa5r vingespissen og tre lukkede celler i den indre halvdel av vingen. Beina er ganske lange og kraftige, med flere b\xc3\xb8rster. Bakkroppen er sylindrisk, og hannens ytre kj\xc3\xb8nnsorganer er store og fremtredende. Larvene er ganske slanke, av vanlig maggot-type, tilspisset i hode-enden.\n_START_SECTION_\nLevevis\n_START_PARAGRAPH_\nForholdsvis lite er kjent om disse fluenes biologi. En art av slekten Cypselosoma har blitt funnet p\xc3\xa5 r\xc3\xa5tnende banan-blader. Slekten Clisa lever p\xc3\xa5 guano av flaggermus i huler, og har ogs\xc3\xa5 blitt funnet i latriner.\n_START_SECTION_\nKilder\n_START_PARAGRAPH_\nMcAlpine, D.K. 1998. Family Cypselosomatidae. I: Papp, L. og Darvas, B. (red.): Contributions to a Manual of Palaearctic Diptera. 3: 151-154. Science Herald, Budapest._NEWLINE_Mathis, W.N. 1996. Cypselosomatidae, Australian / Oceanian Diptera Catalog.'